Publication: Magyar Közlöny
Issue: MK-2002-45 (Year: 2002, Number: 45)
Era: 1990-2004
Section: 3. számú melléklet a 20/2002. (IV. 10.) HM rendelethez
Paragraph Index: 219

3. számú melléklet a 20/2002. (IV. 10.) HM rendelethez A munkaköri leírások kidolgozásának tartalmi követelményei Munkaköri leírást kell készíteni minden egyes beosztásra, kivéve azon vezetõi beosztásokat, melyekre vonatkozóan a feladatokat és hatásköröket a szervezet Szervezeti és Mûködési Szabályzata állapítja meg. A munkaköri leírások készítéséért a Hjt. 2. § (3) bekezdésében meghatározott állományilletékes parancsnok a felelõs. A munkaköri leírások jóváhagyója a közvetlen elöljáró (felettes). A munkaköri leírás kidolgozásának követelményei: — szöveges formában kell elkészíteni; — az egyes munkaköri feladatokat a szervezet összes tevékenységével összefüggésben kell meghatározni; — közérthetõen és egyértelmûen kell megfogalmazni; — a tartalma legyen rövid, tömör. A munkaköri leírás tartalmazza: — a szervezeti egység és szervezeti elem megnevezését; — annak a szervezeti egységnek és szervezeti elemnek az állománytáblás megnevezését, ahol az adott beosztást el kell látni. A munkakör megnevezése Az állománytáblában (munkaköri jegyzékben) feltüntetett teljes megnevezés, a munkakör azonosító kódja, elõírt iskolai végzettség és egyéb kapcsolódó követelmények. A közvetlen felettes munkakör megnevezése A közvetlen felettes alatt azt a személyt kell érteni, aki a szervezeti hierarchiában a munkakört betöltõ felett áll, akinek parancsadási (utasítási, ellenõrzési, beszámoltatási) joga van. Alárendelt munkakörök megnevezése Azokat a munkaköröket kell felsorolni, amelyek az adott munkakört betöltõnek vannak alárendelve, akivel szemben közvetlen szolgálati elöljáróként (felettesként) lép fel. A munkakör betöltõje feladatainak felsorolása A munkaköri leírás a beosztásban rendszeresen elõforduló legfontosabb feladatokat, ismétlõdõ tevékenységeket, tevékenységelemeket írja le és rendszerezi. Ezen túl tartalmazza a beosztás ellátásához kapcsolódó egyéb feladatokat (megbízásokat). A feladatok csoportosítása:

Source: https://magyarkozlony.hu/hivatalos-lapok/b83c9cb69e9a8f83cc5dc131f67dd4c8e9c49e06/dokumentumok/6565d05c2c75a91b80811199247e0899f2433a6a/letoltes